**ZÁSADY OCHRANY SPRACÚVANIA OSOBNÝCH ÚDAJOV**

**v AUTO-DUO-AUTOBAZÁR, s.r.o.**

Osobné údaje spracúvame výhradne v súlade s platnou legislatívou, a to najmä Nariadením Európskeho parlamentu a Rady (EÚ) č. 2016/679, zo dňa 27.04.2016 o ochrane fyzických osôb pri spracúvaní osobných údajov a o voľnom pohybe takýchto údajov: všeobecné nariadenie o ochrane osobných údajov („**Nariadenie GDPR**“) a ustanovenie zákona č.18/2018 Z.z., zo dňa 29.11.2017 o ochrane osobných údajov a o zmene a doplnení niektorých zákonov.

Tieto Zásady popisujú, akými princípmi sa riadime, aké osobné údaje zhromažďujeme a prečo, na aký účel ich využívame, komu ich môžeme poskytnúť, kde a ako môžete získať informácie o svojich osobných údajoch, ktoré spracúvame, a aké sú Vaše práva v súvislosti s ochranou osobných údajov.

**1.Informácie o prevádzkovateľovi osobných údajov**

Prevádzkovateľom osobných údajov je firma:

AUTO DUO – AUTOBAZÁR, s.r.o., kpt. Nálepku 1698, 986 01 Fiľakovo, zapísaná v Okresnom súde Banská Bystrica Oddiel: Sro, Vložka č.19025/S. IČO: 45883050. IČ DPH: SK2023116766. (ďalej „Prevádzkovateľ alebo „my“).

**2. Kategórie osobných údajov**

Ako prevádzkovateľ spracúvame iba osobné údaje, ktoré nám poskytuje klient v súvislosti s výkupom alebo predajom vozidiel. Zoznam osobných údajov klienta používaných prevádzkovateľom:

**2. 1. Identifikačné údaje:**

meno, priezvisko, titul, rodné číslo alebo dátum narodenia, adresa trvalého pobytu, druh a číslo preukazu totožnosti (občianskeho preukazu, číslo pasu alebo iného obdobného dokumentu), štát, prípadne orgán, ktorý ich vydal, a doba ich platnosti, podpis – u fyzickej osoby podnikateľa tiež daňové identifikačné číslo a IČO. Ide teda o všetky osobné údaje, vďaka ktorým Vás jednoznačne a nezameniteľne identifikujeme.

**2. 2. Kontaktné údaje:**

kontaktná adresa, číslo telefónu, e-mailová adresa a ďalšie podobné informácie. Ide o osobné údaje, vďaka ktorým Vás budeme môcť kontaktovať.

**2. 3. Údaje o bonite (schopnosti splácať) a dôveryhodnosti:**

osobné údaje, ktoré môžeme spracúvať na základe Vášho súhlasu a ktoré potrebujeme, aby sme Vám mohli ponúkať služby našich partnerov v oblasti sprostredkovania financovania, poistenia, a iné.

**2. 4. Údaje o predaji tovaru a využívaní služieb:**

údaje o tom, aký tovar alebo služby sme Vám poskytli, či sme s Vami komunikovali o ich poskytnutí (napr. záznamy telefonických hovorov, záznamy inej komunikácie, údaje o automobile, ohľadne ktorého sme s Vami uzavreli kúpnu zmluvu, či sme o jej uzavretí rokovali, vrátane VIN a evidenčného čísla), údaje získané v súvislosti s Vašou návštevou našich internetových stránok.

**3. Právny základ pre spracovanie osobných údajov**

V niektorých prípadoch spracúvame Vaše osobné údaje na základe Vami udeleného súhlasu. Spracúvanie je nevyhnutné pre plnenie našich zmluvných alebo zákonných povinností alebo za účelom zabezpečenia ochrany našich práv a oprávnených záujmov.

Vaše údaje teda môžeme spracúvať **na základe nasledujúcich titulov – právnych základov**:

1. **súhlas**, ktorý ste nám za týmto účelom udelili, spravidla pri vyplnení kontaktného formuláru
2. **plnenie zmluvných povinností**, ktoré pre nás vyplývajú zo zmlúv alebo iných dohôd s Vami uzatvorených
3. **splnenie zákonných povinností**, ktoré nám ukladajú osobitné právne predpisy
4. **zabezpečenie ochrany našich práv.**

**Základné právne predpisy**, ktoré nám ukladajú povinnosti, na plnenie ktorých musíme spracúvať Vaše osobné údaje:

* zákon č. 40/1964 Zb., Občiansky zákonník
* zákon č. 431/2002 Z.z., o účtovníctve
* zákon č. 222/2004 Z.z., o dani z pridanej hodnoty
* zákon č. 250/2007 Z.z., o ochrane spotrebiteľa
* zákon č. 129/2010 Z.z., o spotrebiteľských úveroch a o iných úveroch a pôžičkách (tento zákon upravuje práva a povinnosti pri poskytovaní a sprostredkovaní spotrebiteľského úveru),
* zákon č. 189/2009 Z.z. o finančnom sprostredkovaní a poradenstve a o zmene niektorých zákonov
* zákon č. 297/2008 Z.z., o ochrane pred legalizáciou príjmov z trestnej činnosti (tento zákon ukladá povinnosť vykonávať identifikáciu a kontrolu klientov)
* zákon č. 106/2018 Z.z. o prevádzke vozidiel cestnej premávke
* zákon o notároch
* zákon o archívoch
* zákon o advokátoch

**Oprávnené záujmy prevádzkovateľa** pri spracúvaní Vašich osobných údajov:

* príprava obchodného prípadu – zber a spracúvanie osobných údajov, ktoré sú potrebné a nevyhnutné pre návrh podmienok obchodu;
* riadenie vzťahov so zákazníkmi a potenciálnymi zákazníkmi, aby sme vám poskytli všetky informácie a služby, ktoré súvisia s kúpou nášho tovaru či služieb alebo vyriešili vaše požiadavky, priania a sťažnosti a pod.;
* simulácia produktov a služieb, aby sme vám pomohli s výberom najvýhodnejšieho produktu, napríklad v rámci zabezpečenia financovania;
* zasielanie správ, notifikácii a potvrdení, ktoré slúžia k realizácii obchodného prípadu;
* prevencia a odhaľovanie podvodného konania, prevencia nesúladu s legislatívou; predchádzanie praniu špinavých peňazí, financovania terorizmu, embargo.

**4. Nakladanie s osobnými údajmi**

Osobné údaje spracúvame manuálne i automatizovane elektronickými systémami (napr. s pomocou softvéru alebo aplikácií). Za účelom ochrany osobných údajov máme nastavené bezpečnostné technické, organizačné a personálne opatrenia, ktorých funkčnosť pravidelne a systematicky kontrolujeme. Nevykonávame spracúvanie osobných údajov, ktoré by viedlo k automatizovanému rozhodovaniu.

**5. Príjemcovia a spracovatelia osobných údajov**

Vaše osobné údaje môžu byť spracúvané jedine Prevádzkovateľom.

**6. Odovzdávanie osobných údajov do tretích krajín**

Vaše osobné údaje **nie sú** presúvané do tretích krajín mimo EU.

**7. Doba, po ktorú sú osobné údaje spracúvané**

Vaše osobné údaje uchovávame iba po nevyhnutne nutnú dobu a archivujeme v zmysle zákonných lehôt, ktoré nám ukladajú právne predpisy. Pri údajoch o uskutočnených obchodoch a zákazníkoch ide o dobu 10 rokov od uzavretia zmluvy s Vami.

Osobné údaje spracúvame po dobu trvania právneho titulu, ktorý nám umožňuje vaše osobné údaje spracúvať. Ak je titulom pre spracúvanie Vašich osobných údajov náš oprávnený záujem a nedošlo medzi nami k uskutočneniu obchodu, spracúvame Vaše osobné údaje po dobu 2 rokov od ich získania.

Po strate zákonného dôvodu vykonávame výmaz príslušných osobných údajov. Osobné údaje, ktoré spracúvame s Vaším súhlasom, uchovávame iba po dobu trvania účelu, na ktorý bol súhlas udelený. Pokiaľ nie je v súhlase uvedené niečo iné, spravidla ide o dobu 2 rokov.

**8. Vaše práva v súvislosti s ochranou osobných údajov**

Vaše osobné údaje spracúvame transparentne, korektne a v súlade s legislatívnymi požiadavkami. Zároveň však máte právo sa na nás kedykoľvek obrátiť, aby ste získali informácie o procese spracúvania svojich osobných údajov alebo za účelom uplatnenia nižšie uvedených práv, ktoré súvisia s osobnými údajmi.

**8. 1. Právo na prístup k osobným údajom**

Máte právo vyžiadať si od nás oznámenie, či spracúvame Vaše osobné údaje, a pokiaľ ich spracúvame, máte právo na poskytnutie týchto osobných údajov a informácií o spracúvaní od nás. Prvá kópia spracúvaných osobných údajov bude poskytnutá bezplatne, za ďalšie kópie Vám môžeme účtovať primeraný poplatok, ich výška bude primeraná administratívnym nákladom spojeným so spracovaním Vašej žiadosti.

**8. 2. Právo na opravu osobných údajov**

Pokiaľ sa domnievate, že Vaše osobné údaje, ktoré spracúvame, sú nepresné či neúplné, máte právo nás požiadať o ich aktualizáciu alebo doplnenie.

**8. 3. Právo na výmaz osobných údajov (právo na zabudnutie)**

Máte právo požadovať výmaz svojich osobných údajov, pokiaľ:

* nie sú potrebné pre účel, pre ktorý boli spracúvané,
* ste odvolal/a súhlas s ich spracúvaním,
* boli spracované protiprávne,
* vznesiete námietky proti spracovaniu a neexistujú žiadne prevažujúce dôvody pre spracovanie,
* údaje musia byť vymazané z dôvodu splnenia právnej povinnosti stanovenej v práve EU alebo právnom poriadku, ktorý sa na nás vzťahuje,
* boli zhromaždené v súvislosti s ponukou služieb informačnej spoločnosti.

To neplatí, pokiaľ je spracovanie Vašich údajov nevyhnutné

* na výkon práva na slobodu prejavu a informácie,
* na splnenie právnej povinnosti, ktorá vyžaduje spracúvanie,
* na účely archivácie vo verejnom záujme,
* na určenie, výkon alebo obhajobu právnych nárokov.

**8. 4. Právo na obmedzenie spracovania osobných údajov**

Máte právo požadovať obmedzenie spracovania, pokiaľ

* popierate správnosť Vašich osobných údajov, alebo
* je ich spracovanie protiprávne, ale namietate výmaz takýchto osobných údajov a chcete spracovanie Vašich údajov iba obmedziť, alebo
* Vaše údaje, ktoré pre účely spracovania nepotrebujeme, ale o ich poskytnutie nás požiadate za účelom určenia, výkonu alebo obhajoby právnych nárokov, alebo
* ste vzniesol/a námietku proti spracovaniu, pričom nie je zrejmé, či náš oprávnený záujem prevažuje nad Vašimi oprávnenými záujmami.

**8. 5. Právo na prenosnosť osobných údajov**

V prípade automatizovaného spracúvania osobných údajov, ktoré je založené na uzatvorenej zmluve alebo súhlase, ktorý ste nám udelili, máte právo na tzv. prenositeľnosť týchto údajov, ktoré Vám budú poskytnuté v štruktúrovanom, bežne používanom a strojovo čitateľnom formáte.

**8. 6. Právo namietať proti spracúvaniu osobných údajov**

Kedykoľvek môžete namietať proti spracúvaniu osobných údajov, ktoré vykonávame z dôvodu oprávneného záujmu, vrátane profilovania. Rovnako tak môžete vzniesť námietku proti spracúvaniu v situácii, keď Vaše osobné údaje spracúvame pre účely priameho marketingu. V takomto prípade Vaše osobné údaje naďalej nebudeme pre tento účel takto spracúvať.

**8. 7. Právo odvolať súhlas so spracúvaním osobných údajov**

V prípade, že ste nám poskytli súhlas so spracúvaním osobných údajov pre účely, ktoré vyžadujú súhlas, máte právo kedykoľvek tento súhlas odvolať. Spracovanie osobných údajov, ku ktorému došlo pred odvolaním súhlasu, je zákonné.

**8. 8. Právo podať sťažnosť dozornému orgánu**

Máte právo podať sťažnosť dozornému orgánu (Úrad na ochranu osobných údajov), pokiaľ sa domnievate, že pri spracúvaní Vašich osobných údajov došlo k porušeniu pravidiel ochrany osobných údajov.

Úrad na ochranu osobných údajov, Hraničná 12, Bratislava.

**9.Osobné údaje zamestnancov a uchádzačov o zamestnanie**

Tato časť Zásad sa vzťahuje na spracúvanie osobných údajov našich zamestnancov a uchádzačov o zamestnanie v našej spoločnosti.

**9.1. Rozsah osobných údajov, ktoré spracúvame o zamestnancoch a uchádzačoch o zamestnanie**

Zhromažďujeme a spracúvame osobné údaje, ktoré nutne potrebujeme na zabezpečenie výkonu činnosti zamestnávateľa.

Osobné údaje týkajúce sa zamestnanca alebo uchádzača o zamestnanie, ktoré spracúvame sú najmä tieto:

**9. 1. 1. Identifikačné údaje:**

Meno a priezvisko, dátum a miesto narodenia, rodné číslo,

**9. 1. 2. Kontaktné údaje:**

adresa trvalého, príp. prechodného bydliska, doručovanie alebo iná kontaktná adresa, telefónne číslo, e-mailová adresa,

**9. 1. 3. Ďalšie osobné údaje zamestnanca:**

číslo bankového účtu, číslo občianskeho preukazu, číslo vodičského preukazu, číslo cestovného pasu (u cudzincov), informácie o vzdelaní a predchádzajúca prax, titul, údaj o zdravotnej poisťovni, rodinný stav, počet detí, informácie o trestnej činnosti,

**9. 1. 4. Údaje týkajúce sa rodinných príslušníkov zamestnanca:**

meno, priezvisko, dátum narodenia alebo rodné číslo manžela/ky, adresa jeho/jej trvalého pobytu, názov a adresa jeho/jej zamestnávateľa; meno a priezvisko dieťaťa, jeho rodné číslo.

**9. 1. 5. Osobitné kategórie osobných údajov (tzv. „citlivé osobné údaje")**

Niektoré z vyššie uvedených údajov sa považujú za osobitné kategórie osobných údajov. Za osobitné kategórie osobných údajov sa považujú také údaje, ktoré sú považované voči subjektu údajov za citlivé a ktorým je poskytnutá zvýšená ochrana pri ich spracúvaní. Zákonnosť ich spracovania je pre oblasť pracovného práva a výkon činnosti zamestnávateľa založená všeobecným nariadením, preto súhlas subjektu údajov nie je potrebný. Do osobitnej kategórie osobných údajov patria údaje o zdravotnom stave, kópie občianskeho preukazu alebo cestovného pasu, genetické a biometrické údaje, informácie o trestnej činnosti subjektu údajov.

**9. 2. Účely a tituly spracovania osobných údajov**

Zákonnosť spracovania **osobných údajov** je založená nasledujúcimi titulmi:

* Súhlas subjektu údajov
* Plnenie zmluvy
* Ochrana práv a oprávnených záujmov zamestnávateľa
* Plnenie právnych a regulatórnych povinností.

Zákonnosť spracovania osobitnej kategórie osobných údajov (tzv. citlivých údajov) je založená nasledujúcimi titulmi:

* Súhlas subjektu údajov,
* Plnenie povinnosti a výkon osobitných práv Prevádzkovateľa v oblasti pracovného práva,
* Určenie, výkon alebo obhajoba právnych nárokov.

Pre jednotlivé účely spracovania sa spravidla uplatní jeden titul, aj keď pre niektoré účely spracovania osobných údajov sa tituly môžu kumulovať.

**9. 2. 1. Spracovanie osobných údajov bez nutnosti súhlasu subjektu údajov**

Spracovanie osobných údajov za účelom výkonu činnosti zamestnávateľa je vykonávané z titulu **plnenia zmluvy**. Výkon týchto činností zahŕňa spracovanie osobných údajov za účelom:

* výberového konania,
* plnenia pracovnej zmluvy (vrátane plnenia stanovených povinností) podľa zákonníka práce
* personálnej a mzdovej agendy,
* riadenie, plánovanie a organizácia práce,
* rovnosť a rozmanitosť na pracovisku, zdravie a bezpečnosť pri práci,
* ochrana majetku zamestnávateľa,
* užívanie práv a výhod spojených s výkonom zamestnania,
* ukončenie pracovného pomeru.

Spracovanie osobných údajov za účelom výkonu činnosti zamestnávateľa z titulu **plnenia právnych a regulatórnych povinností** a plnenia povinností a osobitných práv Prevádzkovateľa v oblasti pracovného práva. Výkon týchto činností zahŕňa spracovanie osobných údajov za účelom:

* daňovým, tj. výpočet mesačných preddavkov na daň, prehlásenie platiteľa dane z príjmov podľa zákona o dani z príjmov,
* dôchodkového, nemocenského a zdravotného poistenia podľa zákona o dôchodkovom poistení, zákona o nemocenskom poistení a zákona o verejnom zdravotnom poistení,
* lustrácie medzinárodných sankčných zoznamov podľa zákona o vykonávaní medzinárodných sankcií.

Spracovanie z titulu **oprávneného záujmu Prevádzkovateľa.** Osobné údaje zamestnancov a uchádzačov o zamestnanie v tomto prípade spracúvame za účelom:

* ochrany a realizácie našich práv a právnych nárokov, ochrany práv duševného vlastníctva, obchodného tajomstva, ochrany nášho dobrého mena a povesti,
* zabezpečenie prevencie a odhaľovania trestnej činnosti,
* zabezpečenie zdravia a bezpečnosti zamestnancov a uchádzačov o zamestnanie,
* odovzdanie osobných údajov zamestnancov pre vnútorné administratívne účely.

**9. 2. 2. Spracovanie osobných údajov so súhlasom subjektu údajov**

Spracovanie osobných údajov za iným účelom než je uvedené v čl. [9.2.](https://www.aaaauto.sk/sk/zasady-spracovania-a-ochrany-osobnych-udajov/text.html?id=1541#10._2._1._Spracovanie_osobných_údajov_bez_nutnosti_súhlasu_subjektu_údajov) je možné iba so súhlasom subjektu údajov.

Poskytnutie takéhoto súhlasu je dobrovoľné, ale v niektorých prípadoch môže byť nevyhnutným predpokladom výkonu práva. Zamestnanec alebo uchádzač o zamestnanie má právo poskytnutie súhlasu odmietnuť alebo ho môže kedykoľvek písomne odvolať. Odvolanie súhlasu nemá vplyv na zákonnosť spracovania založenú na súhlase udelenom pred jeho odvolaním. So súhlasom uchádzača o zamestnanie, ktorý v konkrétnom výberovom konaní neuspel, uchovávame jeho osobné údaje za účelom ponuky jeho účasti v inom výberovom konaní.

**9. 3. Doba spracovania osobných údajov**

Uchovanie osobných údajov uchádzačov o zamestnanie a zamestnancov, resp. bývalých zamestnancov, venujeme zvýšenú pozornosť, a to i s ohľadom na skutočnosť, že niektoré právne predpisy stanovia minimálnu dobu uchovania osobných údajov. Po skončení pracovného pomeru teda starostlivo vyhodnocujeme, aké dokumenty a údaje je nutné uchovávať a aké možno bez zbytočného odkladu zlikvidovať.

**9. 3. 1. Doba spracovania osobných údajov uchádzača o zamestnanie**

Osobné údaje uchádzača o zamestnanie spracúvame a uchovávame po dobu trvania výberového konania, najdlhšie 6 mesiacov od ich poskytnutia uchádzačom o zamestnanie. Ak je poskytnutý súhlas uchádzača, ponechávame si osobné údaje aj pre účely ponuky účasti v inom výberovom konaní, a to po dobu 5 rokov od poskytnutia týchto osobných údajov. V opačnom prípade osobné údaje uchádzača o zamestnanie bezpečne vymažeme alebo zničíme.

**9. 3. 2. Doba spracovania osobných údajov zamestnanca**

Osobné údaje zamestnanca spracúvame a uchovávame minimálne po dobu trvania pracovného pomeru. Po skončení pracovného pomeru uchovávame osobný spis s osobnými údajmi bývalých zamestnancov ešte po dobu 10 rokov, a to za účelom prípadného efektívnej ochrany našich práv a záujmov.

V špecifických dokumentoch obsahujúcich osobné údaje, ako bolo už uvedené vyššie, potom určia osobitné predpisy odlišnú minimálnu dobu uchovania. Ide najmä o rovnopisy evidenčných listov (doba uchovania 10 rokov), účtovných podkladov (doba uchovania 10 rokov), záznamy o poistnom na sociálne zabezpečenie a príspevky na štátnu politiku zamestnanosti (doba uchovania 10 rokov), mzdové listy alebo účtovné záznamy o údajoch potrebných pre účely dôchodkového poistenia (doba uchovania 50 rokov).

**9. 4. Zdroj údajov**

Dáta, ktoré spracúvame, získavame prevažne od subjektu týchto osobných údajov. Osobné údaje môžeme získať ale aj z iných zdrojov, aby sme si overili, že údaje, ktoré máme, sú úplné a pravdivé.

Spracúvame osobné údaje, ktoré nám sú poskytnuté najmä pri výberovom konaní a uzavretí pracovnej zmluvy (resp. dohôd o prácach vykonávaných mimo pracovného pomeru) a v priebehu jeho trvania priamo uchádzačom o zamestnanie alebo prostredníctvom spolupracujúcej personálnej agentúry. Referencie o uchádzačovi o zamestnanie môže poskytnúť so súhlasom uchádzača i súčasný alebo bývalý zamestnávateľ.

Osobné údaje uchádzača o zamestnanie získavame i z verejne dostupného profilu na sociálnych sieťach, eventuálne z verejne dostupných registrov evidencií (napr. obchodný register, živnostenský register).

**9. 5. Nakladanie s osobnými údajmi**

Pri výkone činnosti zamestnávateľa, najmä pri posudzovaní vhodného uchádzača na pracovnú pozíciu, dochádza k profilovaniu, čím sa rozumie automatizované spracovanie osobných údajov s cieľom predpovedať správanie konkrétneho človeka, a to na základe profilu zloženého z jeho vlastností, charakteristík alebo preferencií. Profilovanie je nevyhnutné najmä preto, aby sme mohli prijať do zamestnaneckého pomeru kandidáta, ktorý najlepšie zodpovedá našim potrebám a požiadavkám. Nevykonávame také spracovanie osobných údajov, ktoré by viedlo k automatizovanému rozhodovaniu.

### 10. Ostatné

#### 10.1. Zmeny týchto Zásad

Sme oprávnení vykonávať občasné úpravy týchto Zásad. Všetky zmeny a aktuálne znenie Zásad budú k dispozícii u Prevádzkovateľa.